વડા પ્રધાન નરેન્દ્ર મોદીએ ગ્રામીણ જનતાના લાભાર્થે ‘જનધન’ ખાતાં ખોલાવ્યાં છે – કરોડો લોકોને લાભ મળ્યો છે, પણ હવે સરકારી બેન્કોની ખોટ પૂરવા અબજો રૂપિયા આપવાની જોગવાઈ થઈ છે – તળિયા વિનાની તિજોરીમાં કેટલાં નાણાં જશે? સરકારી બેન્કોનાં જોડાણ – મર્જરની વાતો વર્ષો નહિ – દાયકાઓથી સંભળાય છે. હવે સરકારે નીરવ મોદી એન્ડ કંપનીને પકડવા ઉપરાંત આ બેન્કોના સુધારા અથવા ખાનગીકરણનો વિચાર નહિ, નિર્ણય લેવો પડશે – જો એકાદ બેન્ક ‘ઊઠી’ ગઈ તો અર્થતંત્ર ખોરવાઈ જવાનો ભય છે. લોકો નાણાં રાખે ક્યાં? ક્રેડિટ કાર્ડ, ડેબિટ કાર્ડમાં છેતરપિંડી થાય છે – ફરિયાદ ક્યાં કરે? મોટા મગરમચ્છ પકડવાની શરૂઆત થાય તે જરૂરી છે – સહકારી બેન્કો ઉપરનો ભરોસો ઊઠી જાય તો સરકારનું શું?